text: عزيمة خالو تقي 2009
text: #000003
text: قالت لي واحدة من أعز رفقاتي في يوم من الأيام , لو حابة حط عنوان لحياتي فبيكون صدفة , و أنا رح أعمل متلها و لو حابة حط عنوان لحياتي فبيكون ....
text: #000006
text: طيب خليها سر و خليني طبق الفكرة ع نطاق أضيق , و لو حابة حط عنوان لعزيمتي فرح يكون طيران !
text: #000007
text: لأن في كتير أشيا طارت وقت تحضير العزيمة و قبل العزيمة و نحنا بالعزيمة , اشا مو المفروض تطير , بس بيومتها طلعلها جوانح و مو بس طارت , طارت و علت كمان
  متل السنة الماضية و كل سنة قبلها , خال أبو الشباب , خالو تقي , المغترب بفرنسا من 55 سنة , بيجي زيارة ع سوريا بالربيع و بتكون زيارته اسبوعين , و بهل الاسبوعين بيزور كل العيلة , و نحنا بالمقدمة .
text: #000008
text: هلأ رح ابدأ بالأخبار المنيحة , العزيمة كانت بتجنن , و الوصفات كلها طلعت ناجحة الحمد لله و هل المرة ما نسيت شي متل عادتي .
text: #000009
text: الوصفات من فوق و نحنا نازلين
text: #000010
text: وصفات تانية ممكن تعجبك
text: #000011
text: يحرق حريشك يا منى خبطت ع وشي كذا مرة وأنا عم أقرأ شو صار معك.
  بكل الأحوال الله يعطيك العافية.
  وعندي اقتراح صغير:
  مادام خالو تقي يللي ما منعرفو متعود يجي كل سنة ويخليكي تطلعي هالسفر الخطيرة يللي الواحد بيتفرج عليها وبيبلع ريقو طول الوقت .. فيا ريت يصير العنوان مرفق بتاريخ السنة منشان التمييز بين هالعزايم .. وهيك بيكون صار عندنا عزيمة خالو تقي 2008 وعزيمة خالو تقي 2009
  والله يطول عمر هالخالو وكل أحبابك ودايما تتحفينا بهالصور الحلوة.
text: #000013
text: فكرة ممتازة ميسون و انا ما كان عندي فكرة للتميز بين العزيمتين و لسا الخير لادام :zzz
text: #000014
text: الله يعطيكي الف عافية شي بشهي وياريت دايما تعطينا فكر مشان العزايم خصوصا انو انا هلق رح اترك دبي وانزل استقر بالشام ولازم اتعلم كلشي على اصولو العزايم وكلشي ومشان دلل حماتي واعمللها عزايم فياريت ياحبيبتي تكملي معروفك وتعلمينا شغلات كتيرة مشان بين ست بيت شاطرة قدام بيت حماي من الاكل والترتيب وتنظيم الوقت وياريت ازا في ايميل نقدر نتواصل فيه معك لوقت الزنقات ياريت تقدميلنا نصائحك تجاه كلشي لانو انا اكلة هم الرجعة على الشام بعد هالغربة ماني عرفانة شلون بدي مد سفر ولا نظم ولادي ولا اهتم ببيتي مابعرف ياريت تساعديني بنصائحك انا بحاجة لمين ينصحني بعد هالغربة الطويلة هي انا بتامل منك مساعهدة وياريت تعمليلنا منيو لرمضان كل يوم بيومو مشان اعرف شوبدنا نعمل بقصة العزايم هي وبدي بيض وج جوزي وحماتي قدام هالعالم يارب تكوني حسيتي في وتساعديني
text: #000016
text: سلام مرة تانية منى
  نسيت أسألك .. ما هي الكويسات يللي اللحام ما قدر يأمنلك لحمتها ؟
text: #000017
text: تسلم ايدك منمون ياقمر الله يعطكي الصحة والعافية يارب من كل قلبي عزومة غير شكل فعلا مبهرة والترتيب والنظام رائع واسعدني جدا انك اشركتيينا معاكي خلف الكواليس والاحداث الكرتونية اللولبية اللي دايما بتضبط وقتها على توقيت اخر لحظة مجهود كبير منك بجد الله يقويك ويجعل مناسباتكم كلها فرح وسرور وسعادة :zzz بجد نفسي ازور سوريا الله يكتبها ليه في يوم من الايام يارب بجد بلد رائع واهله رائعين ماشاء الله عليكم يسعدك ربي ع هالسفرة الملوكية الرائعةو يديمك يارب لكل حبايبك احلى ست بيت منورة ومبدعة دايما ان شاء الله ويحميك من عيون شياطين الانس والجن قادر ياكريم ( عوذتك بكلمات الله التامة من كل شيطان وهامة ومن كل عين لامة يامنى ياغالية )
text: #000018
text: السلام عليكم و رحمة الله و بركاته
text: #000019
text: اختي منى انا احتج و اعارض :cry ) فاصل – ما شاء الله السفرة كتير حلوة كالعادة بيضتي وشنا )
  و نعود بعد الفاصل اختي منى مو قلتيلي بدك تحطي وصفة كيكة جوز الهند خليتيني شوف صورتها و انتظر :cry كمان وصفة الشوكي مبيتها كتير حلوة و ناطرتها منك قريبا يسلم ايديك :grin
text: #000020
text: منوشة مشان تارت الفريز أنا اشتريت القالب وجبت اكتر من وصفة لتحضير العجينة بس مشتهية اعرف وصفتك انتي يا أم الذوق مشان جربها عالمضمون لانو زوجي كتير بيحب التارت بكافة أنواعه وأشكاله وأنا مسافرة بعد شي عشر تيام عسوريا بقى حابة فاجأو فيها قبل ما روح
  وإذا بتوصيني شي من هون من عيوني بجبلك ياه .. لو تعرفي شو متمنية شوفك 8) .. بكل الحوال جايبتلك معي مفاجأة رح تعجبك والله وقت كنت عم اشتريا قلت يمكن منى بيعجبا هيك شغلات وجبتلك وحدة :zzz
text: #000022
text: يا على قلبي يا منى مأساة والله وجعتي لي قلبي على العموم الحمد لله النهاية على خير وصحة وهنا على قلوبكم كلكم شي بيشهي الله يعطيك العافية هي دوما بتصير بالضد وقت العزايم بتطلع كل الفصول ولحقي اذا بتالحقي انا من اسشبوعين كنت عازمة اختي وبدها تجي من السفرحوالي ست ساعات بيني وبينها المهم حضرت كل شي بقي اخر شي عملت صحن كباب المفاجات وانا عم اقليه طافت السيفونة(عفوا)بجنب الغاز والاهم انهم دخلو الرياض ورح يوصلو كل الاكل جاهز وساخن بقيان الكباب عبعمله وخدي فيضانات بارض المطبخ للمر والابشع التصريف مرتبط بسيفونة الحمام وبديت تطوف والممر موكيت عندي وخدي حرات ويوم جمعة ما بتلاقي سباكين فاتحين الاحلى تعلمنا السباكة بعد اختصاص الطب عملنا تحت اختصاص بالسباكة وظبطنا االامر انا وزوجي ويا مستعجل وقف لقلك هو عبيصلح السيفونات وبالجمع وانا عبقلي الكباب من طرف والسطل والمساحة عبعصر من طرف حتى ما توصل على الممر والماء ينابيع كانت حرة غير شكل وعذاب الحوسة النظيفة كله اعدته مرة تانية والحمد لله مشي الحال ومع دخول الضيوف كنت مخلصة بس شو تعب وشو حرة اركض ما اخلص وعفوا على اطالتي بس يعني مقدرة وضعك بس هيك دايما العزايم بتكون اما بفصولة او حتى بعدم نجاح اكلة بيكون الواحد عاملها ميت مرة وناجحة وقدام الناس بتطلع عادي يالله الحمد لله على السلامة :grin
text: #000027
text: الله يسلم اديكي اكلك بيجننننننننننننن انتي ساعدتيني كتير وخصوصا تزوجت زغيرة وسافرت وانا سورية عايشة بي بريطانيا و ما بعرف اطبخ كتير شكرا وشكلك مهضومة ودمك خفيف وفنانة بل طبخ الله يحميكيthanks
text: #000028
text: بالنسبة للعزايم عندك الموقع الحمد لله فيه افكار كتيرة و ممكن تستفيدي منها و تكون عون و ممكن تحاكيني عن طريق اتصل بنا و اي خدمة أو سؤال عن ايا شي بيخطر ببالك انا تحت امرك .و فصة منيو برمضان فكرة حلوة بس بتاخد وقت كتير , ان شاء الله بحاول نفذها لرمضان الجاية
text: #000031
text: بدي ياكي تكوني قوية و متماسكة و ان شاء الله ربنا بيبارك بعيلتك كلها و بتكوني احلى ست بالعالم بعيون جوزك و بيت احماكي
text: #000032
text: الكويسات هي وصفة حلبية فخمة عبارة عن قطع لحمة طرية و ممتازة تنحشى لحمة و مكسرات و تقلة و تطبخ بمرقة البندورة , وصفتها مو صعبة بس شي مفتخر
text: #000033
text: وصفة كيك جوز الهند بدها صور تفصيلية لهيك لسا ما نتزلتها بس مو نسيانتها و كل الوصفات في السفرة رح نزلها واحدة وراء التانية باذن الله
text: #000035
text: و الله و انا بعد ما خلصت و راحوا الضيوف قلت , شو هل الأعصاب القوية يا منى , عيني ما تصيني الهي ربي :grin
  بشورة حبيبتي القلب على القلب , ريتو خليلي الزوء و اللطف كله , ان شاء الله بتوصلي سالمة و غانمة و نشرب قهوة مع بعض شي يوم
text: #000036
text: تكرم عيونك الوصفات رح نزلها كلها باذن الله و ما رح اتاخر فيها متل كل مرة :roll
text: #000037
text: ما انا جبت المبيض لعندي :grin و فركت الأرض و الحيطان بايدي لحتى قالوا ارحمينا مشان الله :grin
  الله يخليك و يسلمك و نورتي مرة تانية ام كريم و ربي يخليك كريمك و كريمي و يباركالنا فيهم و في اخواتهم يا حق
text: #000038
text: ياعيني يا عيني يا منى ما شاءالله شو هالسفرة المشهية هي والله صار بدها الواحد ينط عليها ويأكلها عن جد انا كنت كثير جوعانة ولما شفتها اشتهيت اني اكبس على الزر فيلطع لي هيك سفرة مشهية
  ماشاءالله عليك وتسلم هالايادي يارب بس بدي اسألك في كم من وصفة انت مو منزلة طريقتهم صح ولا انا غلطانة مثل سلطة الدجاج بالكاري وشوكي محشي باللحمة والخضرة غراتان والحلويات ياريت تعطينا الوصفات ومرة ثانية تسلم ايديك يارب
text: #000039
text: هادا بس من زووءك يا عسل و الله حضرت تارت الفريز خصوصي لعيونك لنفذ وعدي الي اكل عليه الدهر و شرب :roll
text: #000041
text: و انا كمان قلت لحالي للحق حالي قبل ما يطلعوا الفضايح و كل شيء يبكشفن و يبان :grin اتذكرت رية و سكينة
text: #000042
text: صورة الشاورما باينة باخر صورة و تكرم عيونك الحلويات كلها رح نزلها الواحدة وراء التانية باذن رب العالمين :zzz
text: #000043
text: وووولي شو هاد , صحي الي بيسمع او بيقرا مصايب غيره بتهون عليه مصيبته , كل شي الا البلاليع ما الها حل
  و متل ما قلتي اما بيصير مع الواحد فصل مرتب او بيحرق او ينزع شي وصفة او بينسى شي وصفة .
text: #000044
text: الحمد لله كل شي بالخير مشي الحال بعزيمتك و عزيمتي و أخر الشي الف هنا و عافية على كباب مفاجات :zzz
text: #000045
text: نورتي و شرفتي و ان شاء الله جازة الدهر كله أختي و ان شاء الله كمان ترجعي لسوريا سالمة و غانمة باذن الله
  هل الكلام بس من زووءك اختي و شرفتينا مرة تانية
text: #000046
text: اتفضلي حبيبتي و الاكل على قد المحبة , بتشرفي و يتنوري و الله
  الوصفات مو كلها موجودة و انا رح نزلهم الواحدة وراء التانية باذن الله و تكرم عيونك اختي , من دون سؤال
text: #000047
text: الحمد لله اني نسيت و لما شفت الضيوف و كيف كانوا مبسوطيين نسيت كل تعبي و كل الفصول الي صارت فيني :zzz
text: #000048
text: ان شاء الله صحة على قلبك وعلى قلب المعازيم
  ما شاء الله عليك يا منى على هالعزيمة .شي بيرفع الراس , وتسلم هالايدين يللي طبخت ونظمت ونضفت . ايدين بتنلف بحرير. بس زعلت عليكي على التنضيف على وقت جية الضيوف. معلش تعيشي وتعملي عزايم يارب
text: #000050
text: السلام عليكم عيوني صاروا هيك :eek :eek لما شفت السفره الله يعطيكم العافيه وريتو الف صحه وعافيه للجميع شو هدا الي صاير معكم انا لما اطبخ طبخه بتلبك مية تلبيكه كيف اذا هيك سفره الله مين الاموره الطالعه بالصوره الله يديم عليكم الصحه والعافيه وتحياتي الك
text: #000054
text: مرحبا ياست منى والله ماشاء الله لاقوه الابالله انتي متل الزبديه الصيني. متقنه من كلو الله يقويكي ويبارك فيكي ويحميكي ويخليلك عيلتك .بالاسبوع القادم نازله للشام ومابتعرفي اديش فرحانه وياريتني زور حلب لحتى اتعرف على ام الذوق منى وتحياتي لك ولجميع الاخوات بهالموقع
text: #000055
text: الحمد لله على كل شي و الله يخليلي ياكي و يسلمك أختي , ان شاء الله بتعيشي لحبابك بالصحة و العافية و الهنا و التقى
text: #000058
text: هلا ميوسة حبيبتي
  خليلي عينك على هل الرد الحلو و الدعوات الغالية و الكريمة , ربي يفرحك باحبابك و بكل الغوالي عليك و يكونوا الك و تكوني الهم متل ما ربنا بده
  تكرم عيونك الوصفات كلها على الطريق و اولهم الكبة الصاجية :zzz
text: #000059
text: هادا بس من زووءك يا عسل , ان شاء الله بتوصلي بالسلامة على الشام و بتشرفي و الله حلب و بتنوريها
text: #000063
text: خليلي عينك أمولة على هل الرد المزوء و الحلو و الي ما بيطلع الا من قلب طيب
  ابوس عينهم جودي و فرح التنتين بيحبوا المطبخ كتير , و هي فرح من امبارحة لليوم عم تطلب مني ان تعمل خبز , بس بشرط لحالها :grin و عم تقلي و الله يا ماما بعرف أعمله لحالي :zzz
text: #000066
text: له له له , رح تبيع الموقع و تكون مع الموقع المضاد مشان صحن فول !
  الله يعافيك أخي و ان شاء الله يكونوا الطبخات عجبوك و تجرب منهم شي و يكونوا متل ما بدك
text: #000068
text: لا تصدقي أختي .. والله ما ببيع الموقع بكل مواقع النت 8) أصلاً ما بسترجي! بعرف أنو بكبسة زر بترميني برا :upset وساعتها بموت من الجوع .. وبصير أتحسر على أيام الفول :cry لقمة طيبة الو فضل كبير علي .. صار لي أكتر من شهرين عم آكل من طيبات هل الموقع .. وصرت مجرب أكتر من 25 وصفة معظمها جديدة علي تماماً .. وبعض الوصفات الي بعرفها من زمان صرت أعملها على طريقتك!
  بس عندي سؤال أختي .. بوصفة الكنافة أم النارين ذكرت أنك بتعملي النابلسية بنوع مختلف من الكنافة، شو هو هل النوع؟ وشو الفرق بين أم النارين والنابلسية غير الحشوة (جبنة حلوة بدل اللبة)؟
text: #000071
text: كتير انبسطت ان السفرة عجبتك و كمان انك اتسليتي بأحداث ما وراء الكواليس ., ربي يديم الصحة و العافية و يديم نعمة علينا و يديم الحبايب و يبقى الواحد يعمل دوما احلى عزايم
text: #000073
text: الطبق المطلوب هو الرز المفلفل و هلا لعيونك رح عدل الوصفات و اذكره مع رابطه و الوعا الأبيض فيه البازلاء
text: #000074
text: ألف شكر الك للدعوة الغالية و ربي يبارك باحبابك و الغوالي عليك و جودية محضرة كم وصفة رح تنزلهم بالصيفية ان شاء الله و هنن وصفات خاصة بالأطفال:)
text: #000075
text: الله يسامحك اخي , فيك الخير و البركة و الف صحة و هنا على كل شي جربته
  اخي الكنافة النابلسية بتصير بشي اسمه فرك الكنافة و هو بينباع جاهز , بس ان شاء الله ناوية جرب حضره و اكيد رح نزل الوصفة اذا ظيبطت معي ,
  مية هلا فيك اخي و هنا و عوافي مرة تانية
text: #000076
text: ان شاء الله توصلي بالسلامة و تحكيلي كل قصصك , و نحنا عم ناكل همبرغر باباي 8)
text: #000078
text: يسلمو كتير :شو هالحلو هاد والله شهيتيني كون معكن عاللمة الحلوة الله يديمها نعمة يارب ,منى من فترة بعتلك رسالة فيها إقتراح بس ما وصل رد بس يمكن في غلط المهم حبيت أقترح ليش ما بتعلي صفحات خاصة بأطباق الريجيم وإذا ممكن تحولي الأكلات الطيبة بنفس النكهة بس خفيفة للي مريجمة وكمان ياريت تخصصي بعض الصفحات لأكل الأطفال وشكرا
text: #000083
text: الاقتراح وصل , بس انا ما رديت على الريالة لان كنت مسافرة و لسا امبارحة رجعت , , ان شاء الله وداد , فكرة وصفات للريجيم عم حضر الها من فترة , اما أكل الاطفال لسا ما عندي اله أفكار , ربي بيسر ان شاء الله
text: #000085
text: نورتي وداد و الف شكر الك للردود و التواجد
text: #000086
text: يا سلام على هالعزيمة وهالسفرة الروعة والله هي للنظر مو للأكل..
text: #000089
text: عبمزح طبعا مو تصدئي.. هي للنظر وللاكل كمان وين نتركلك كل هالاكلات الطيبة :grin
text: #000090
text: يا سلام! الله يحميكي و يباركلك بجودي الشطورة أبوس روحها ويباركلك بكل اخواتها يارب.
text: #000093
text: خليلي عينك بدورة على الدعوة الحلوة , ااامين يا رب و اشوف منهم خير كتير و انت كمان من كل احبابك و عيلتط
text: #000095
text: ياريتني خالو تقي بس لهل سفرة 8)
text: #000096
text: هلا فيك اخي , شرفت الموقع و اتمنى ان تعجبك بقية الوصفات كمان
text: #000097
text: عن جد انا برفعلك الشبو متل ما بيقولو هيك هون ببروكسل لما بيعجبو بحدا و بيقدروه
  و بتشكرك كنير انك مخففة علي الغربة و محسستيني اني بحلب و بين رفقاتي و العزايم و الجمعيات الغير شكل
  بس بصراحة لما شفت هالعزيمة شعرت اني مو من هالعالم و اني بعيدة الاف السنين الضوئية عن اني اعمل هيك سفرة شي يوم حتى لو عندي كل الوصفات
text: #000098
text: و مع ظلك اخر عزيمة كانت برمضان ل4 اشخاص بس
  بس متل كل مرة .... هنن الضيوف بيروحو من هون و انا بفلت من البكا من هون
  كنت بدي اعمل بايلا بالسمك و شوكي ورز و سمبوسك اللحمة و تبولة و سلطة يونانية و طبعا لانو رمضان فاخترت شوربة الحريرة المغربية
text: #000100
text: لقبل الافطار بساعة كان كلشي خالص و بقيان علي
  اطبخ الرز ليكون خالص مع موعد الاذان و تسخين الشوربة ما بدي اطول عليكي
  بس الرز البسمتي ما استوى و علقو بالتالي ما صار في بايلا و شوربة الحريرة علق الحمص و العدس و احترقو و طلعت طعمة الحرق فيها
  و كلنا اكلناها بالزور وكانت عزيمة فاشلة و نهايتها بكا من قلب محروق
text: #000101
text: لذلك ياريت تقليلي كيف ترتيب تجهيزك لهالسفرة من اول يوم
  و شو بتتركي لاخر ساعة
  و كيف الاكل بكون كله سخن للحظة وصول الضيوف؟
text: #000105
text: شو بعمل بهيك عزيمة , خليني احكي عن هل الوصفات
text: #000108
text: قبل اسبوع , بلف اليالنجي بحطه بالفريزر , قبل بيوم من العزيمة اطبخه و اخليه بمرقه لتاني يوم , بحبه كتير هيك و بحسه بيشرب حمض غير شكل
text: #000109
text: قبل يوميين بجهز الكبة و بخليها بالفريزر
text: #000110
text: قبل بيوم هو اهم يوم و هو الي بخلص فيه الشغل , بجهز حشوة الاوزي , بطبخ البازلاء كلها خالصة , بجهعز المحمرة , بسلق الدجاج للفريكة و فخدات الدجاج و السلطة و بتبل جاج الشاورما, لقمة تشكن و الشوكي بجهزهم للأخر بس من دون الخبز و على التغليف و على البراد , المحمرة كمان بجهزها . بجهز قوالب الكيك بس من دون تزيين . و بجهز عجينة التارت و بالفريزر . و اخر الشي بجهز كل خضرة السلطة و بكياس نايلون على البراد , بعدها بكون خلص النهار و بكون انهد حيلي :roll برتب السفرة , بمد المفرش و الصحون و الكاسات و الملاعق , خلصنا
text: #000111
text: يوم العزيمة الصبح بجهز الكاتو , بحشي الأوزي , و بخبزه , بخبز الكبة و الشوكي و اللقمة تشكن , و لازم احسب حساب كل طبخة شي ساعة بالفرن و فكر ان لازم خلص قبل العزيمة بساعتين . و على هل الاساس بحمي الفرن و ببدى بالخبز .
text: #000112
text: الفريكة بطبخها بكير و بتركها بطنجرة الضغط لحتى تتهدى و بتبقى متل النار
text: #000113
text: القلي كمان قبل ساعتين على الاقل من العزيمة لازم يكون خالص , اخر الشي تتبيلة السلطات ..
text: #000114
text: شو كمان , ايه , بالنسبة للرز دوما خليه يكون خالص قبل ساعة من الموعد , منها بتكوني رايقة و منها بيتفلفل
text: #000116
text: اخر ساعة بس تسخين بسيط للأطباق و انا ما بحب تسخين الميكروويف لهيك بتغلب شوي لان كله بده شي عشر دقايق تسخين من اول و جديد
text: #000117
text: هادا كل شي , لا تزعلي ابدا لان صار معك فلم ناقص , انا برمضان الي مرق عزمت ام زوجي على لحمة بالصينية مع شوربة و سلطة , في اسهل منها , ما زبطت و لا استوت و كانت طعمتها سايطة , بقى وصفة واحدة و شخص واحد معزوم و ما كانت العزيمة ناجحة , بتصدقي بحس ان كل شي توفيق من رب العالمين . طبعا التخطيط المسبق مهم , بس كله بالاخير توفيق
text: #000118
text: ايا سؤال من عيوني انا دوما بالخدمة و الف شكر الك للدعوات الحلوة الكريمة من اخت كريمة
text: #000119
text: صباح الخير اختي منى
text: #000120
text: بس بدي خبرك شي , ان انا بس بجهو الخضرة تبعة السلطة من دون فرم , يعني بنضف الخس و الزعتر انتفه و اجهز الجرجير , و يو العزيمة بقطعهم لحتى يبقوا فريش و تازة
text: #000124
text: طبخ الرز موجود بقسم اساسيات , فيك تشوفيهم بالتفصيل
text: #000125
text: شكرا كتير لدعواتك و ايا خدمة تانية من عيوني
text: #000128
text: اكيد اتعلمت كتير شغلات جديدة متل انو السلطة بتنفرم قبل بيوم و بكياس عالبراد
text: #000130
text: و انو حتى بتجهزي مفرش السفرة و لوازمها قبل بيوم
  بالنسبة للرز ما عرفت شو قصدك يتفلفل اكيد حابة اعرف طريقتك لطبخ الرز
text: #000131
text: هلء عندنا بكارفور في رز باكياس صغيرة و مثقبة بتحطيه بمي عم تغلي و بتشيليه بعد 12 دقيقة و بيكون مستوي ومو مخبوص و بتشقي الكيس فوق الصحن و بكون جاهز و حباته مو ملزقين
  هو بيكون اغلى من الرز العادي بس بتوقع انو للعزيمة اخف لبكة
  اما بالنسبة للاوزي : اتعلمت من رفيقة ماما اني اعملهم اصابع و بسموهم ميني اوزي رول
  هيك الضيف بياكلها برشاقة و بيتني منها قد ما حب و الصغار ممكن وحدة تكون كافية احسن ما ياخدو قطعة كبيرة و ما يكملوها
  ويمكن لاني لوحدي و عندي صبي هلء عمرو سنة و نص الله يخليه كتييييييير بيساعدني بالمقلوب عم تكون عزايمي فاشله و محبطة جدا
text: #000132
text: لذلك متل ماقلتي لازم اخطط قبل و احسب وقتي
  و حتى طناجري و اخلص اكتر شغل ممكن قبل بيوم
  ع كل حال ان شاء الله بالفترة القادمة رح تشوفي مني رسالة اني عملت عزيمة و نسبة نجاحها
  خصوصا اني طبقت كم اكلة رائعة من الموقع و نجحو و نالو اعجاب زوجي
  طيب انا طولت عليكي بس بقيان طلبين من بعد اذنك
text: #000133